ඉරිදා දහම් පාසල් සහ උපකාරක පන්ති යන බවට අඟවා සන්නිවේදන මධ්‍යස්ථානවලට ගොස් අන්තර්ජාලය ඔස්සේ අසභ්‍ය දර්ශන බලමින් සිටි වයස අවුරුදු 13 - 15 අතර වයසේ පසු වන පාසල් සිසුන් දස දෙනකු ( පසුගිය 07 වැනි ඉරිදා ) අත්අඩංගුවට ගැනීමෙන් පසු ඔවුන්ද මවුපියන්ද පොලිසියට කැඳවා, ඔවුන්ට වැඳ සමාව ගැනීමෙන් පසු සිසුන් නිදහස් කර යැවීමට පියවර ගත් බව හෝමාගම පොලිසිය පවසයි.හෝමාගම නගර මධ්‍යයේ පිහිටි සන්නිවේදන මධ්‍යස්ථාන දෙකක් පරීක්‍ෂා කිරීමට පසුගියදා පොලිසිය ගිය අවස්ථාවේදී සිසුන් හා ඒවායේ හිමිකරුවන්ද අත්අඩංගුවට ගෙන ඇත.අත්අඩංගුවට ගත් සිසුන් සියලු දෙනා කොළඹ මහරගම සහ පන්නිපිටිය ප්‍රදේශවල පිහිටි ඇතැම් පාසල්වල ඉගෙනුම ලබන බව පොලිසිය අනාවරණය කරගෙන තිබේ.